pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-SME Development Bank ปลื้มยอดขาย 5 วันทะลุมาตรฐานตลาดคลองผดุงฯ ชี้ผลจากแฟนคลับอยากเก็บประทับใจครั้งสุดท้ายแถมโปรโมชั่นสุดโดนใจ
วันจันทร์ที่ 18 ธันวาคม 2560
SME Development Bank ปลื้มยอดขาย 5 วันทะลุมาตรฐานตลาดคลองผดุงฯ ชี้ผลจากแฟนคลับอยากเก็บประทับใจครั้งสุดท้ายแถมโปรโมชั่นสุดโดนใจ
SME Development Bank เจ้าภาพจัดงานตลาดคลองผดุงฯ ครั้งสุดท้าย สุดปลื้ม 5 วันแรก ยอดขายและจํานวนผู้เข้าชม สูงเกินมาตรฐานการจัดงานที่ผ่านมา ชี้ขาประจําอยากเก็บความประทับใจก่อนปิดฉาก คู่โปรโมชั่นภายในงานสุดโดนใจ
นายมงคล ลีลาธรรม กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว. หรือ SME Development Bank) เปิดเผยว่า หลังจากงานตลาดคลองผดุงเกษม ภายใต้ชื่อ "สุดยอด SMEs ส่งสุข ส่งท้าย ส่งความประทับใจ ตลาดคลองผดุง2560" ซึ่งธนาคารรับหน้าที่เจ้าภาพ เริ่มเปิดมาตั้งแต่วันที่ 12 ธันวาคม 2560 ที่ผ่านมา ปรากฏว่า 5 วันแรก (12-16 ธ.ค.) ยอดขายรวมเกือบ 15 ล้านบาท หรือเฉลี่ยเกือบ 3 ล้านบาทต่อวัน ยอดผู้เข้าชมงานประมาณ 50,000 คน หรือเฉลี่ย 10,000 คนต่อวัน สูงเกินค่าเฉลี่ยของการจัดงานตลาดคลองผดุงฯ ที่ผ่านมา ซึ่งมีค่าเฉลี่ยยอดขายประมาณ 1 ล้านบาทต่อวัน และยอดผู้เข้าชมงานเฉลี่ยประมาณ 3,000 คนต่อวัน
“สาเหตุที่งานครั้งนี้ได้รับความนิยมอย่างล้นหลาม จนยอดขายและจํานวนผู้เที่ยวงานสูงกว่าค่าเฉลี่ย เนื่องจากครั้งนี้จะเป็นการจัดงานตลาดคลองผดุงกรุงเกษม ที่ข้างทําเนียบ ครั้งสุดท้ายก่อนส่งต่อความสําเร็จไปยังตลาดประชารัฐทั่วประเทศในปีหน้า (2561) ดังนั้น แฟนคลับตลาดแห่งนี้ จึงเดินทางมาซื้อสินค้าเพื่อเก็บความประทับใจเป็นครั้งสุดท้าย นอกจากนั้น ธนาคารได้จัดกิจกรรมส่งเสริมการขายต่อเนื่อง เช่น ช่วงส่งความสุขลดค่าครองชีพประชาชน ขายไข่ไก่ 3 แผง เพียง 100 บาท กิจกรรมแจกเหรียญ "หลวงปู่ทวด" ฟรี เมื่อสะสมคูปองครบ 8 ใบจากการซื้อสินค้าร้านใดก็ได้ยอดเท่าไรก็ได้ภายในงาน เป็นต้น นอกจากนั้น มีผู้ประกอบการหลากหลายรวมกว่า 400 ราย อีกทั้ง ใช้สื่อออนไลน์กระจายข้อมูล ทําให้เกิดกระแสบอกต่อถึงความยอดเยี่ยมในงานนี้อย่างกว้างขวาง” กรรมการผู้จัดการ SME Development Bank กล่าว
นายมงคล กล่าวด้วยว่า จากยอดขายช่วง 5 วันแรกดังกล่าว มั่นใจว่าเมื่อจบงานวันที่ 27 ธันวาคมนี้ ยอดขายจะเกิน 50 ล้านบาทตามเป้า โดยการจัดช่วงสัปดาห์แรกจะมีไปจนถึงวันที่ 18 ธันวาคม 2560 นี้ ในรูปแบบ “SMEs สินค้าดี 4.0 ท่องเที่ยวชุมชน” จากนั้นจะเข้าสู่ช่วงสัปดาห์ที่ 2 ตั้งแต่วันที่ 19-27 ธันวาคม 2560 ใช้รูปแบบ “ของดี ของดัง ของขวัญปีใหม่”
“สําหรับคนที่ยังไม่ได้มาเที่ยวงานในสัปดาห์แรก ควรรีบมา เพื่อไม่พลาดซื้อหาสินค้าดีจากสุดยอดเอสเอ็มอีทั่วประเทศ ขณะที่ผู้มาเที่ยวแล้ว สามารถกลับมาเที่ยวซ้ําได้อีก เพราะช่วงสัปดาห์ที่ 2 จะเปลี่ยนผู้ประกอบการชุดใหม่มาแทนกว่า 200 ราย ซึ่งจากแผนการตลาดเช่นนี้ เป้ายอดขายรวม 50 ล้านบาท มั่นใจว่าทําได้แน่นอน” นายมงคล กล่าวทิ้งท้าย
ข้อมูลเพิ่มเติมติดต่อ : นางอุบลรัตน์ ค่าแพง ผู้อํานวยการฝ่ายส่งเสริมการตลาด ลูกค้าสัมพันธ์และกิจกรรมเพื่อสังคม
โทร. 085-980-7861,02-265-4404
รัฐบาลไทย-ข่าวทำเนียบรัฐบาล-เดินหน้า....โครงการ 1 ตำบล 1 กลุ่มเกษตรทฤษฎีใหม่
วันเสาร์ที่ 25 กรกฎาคม 2563
เดินหน้า....โครงการ 1 ตําบล 1 กลุ่มเกษตรทฤษฎีใหม่
--
อัลบั้มภาพ
ข่าวที่เกี่ยวข้อง
เดินหน้าปิดเว็บเถื่อน
...
ยืนยัน! โครงการอีอีซีเดินหน้าอย่างต่อเนื่อง
อนุมัติงบแก้ประมงผิดกฎหมาย -...
หนุนท่องเที่ยว...แหล่งผลิตสินค้า GI
รัฐบาลไทย-ข่าวทำเนียบรัฐบาล-นายพุทธิพงษ์ฯ รมว.ดีอีเอส นำคณะผู้บริหารกระทรวง ร่วมพิธีลงนามถวายพระพร สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา
วันพุธที่ 3 มิถุนายน 2563
นายพุทธิพงษ์ฯ รมว.ดีอีเอส นําคณะผู้บริหารกระทรวง ร่วมพิธีลงนามถวายพระพร สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา
นายพุทธิพงษ์ฯ รมว.ดีอีเอส นําคณะผู้บริหารกระทรวง ร่วมพิธีลงนามถวายพระพร สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา
วันที่ 3 มิถุนายน 2563 นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) และคู่สมรส พร้อมด้วยนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ผู้บริหารหน่วยงานในสังกัดกระทรวงดิจิทัลเพื่อเศรษฐกิจและสังคม เข้าร่วมพิธีลงนามถวายพระพร สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2563 ณ อาคารหน่วยราชการในพระองค์ 904 พระบรมมหาราชวัง
***************
รัฐบาลไทย-ข่าวทำเนียบรัฐบาล-ชาวไร่อ้อยเตรียมรับข่าวดี หากจดทะเบียนชาวไร่อ้อยก่อน 29 พ.ย นี้ เพื่อรับการช่วยเหลือจากรัฐบาลอย่างทั่วถึง
วันจันทร์ที่ 18 พฤศจิกายน 2562
ชาวไร่อ้อยเตรียมรับข่าวดี หากจดทะเบียนชาวไร่อ้อยก่อน 29 พ.ย นี้ เพื่อรับการช่วยเหลือจากรัฐบาลอย่างทั่วถึง
นางสาวสุชาดา แทนทรัพย์ โฆษกกระทรวงอุตสาหกรรม เผยว่าตามที่ นายสุริยะ จึงรุ่งเรืองกิจ รัฐมนตรีกระทรวงอุตสาหกรรมได้ลงพื้นที่ร่วมกับนายกรัฐมนตรีใน ครม.สัญจรได้เล็งเห็นถึงปัญหาของเกษตรกรชาวไร่อ้อย จึงให้กระทรวงอุตสาหกรรมเข้าดูแลปัญหาชาวไร่อ้อยอย่างใกล้ชิด
นางสาวสุชาดา แทนทรัพย์ โฆษกกระทรวงอุตสาหกรรม เผยว่า ตามที่ นายสุริยะ จึงรุ่งเรืองกิจ รัฐมนตรีกระทรวงอุตสาหกรรมได้ลงพื้นที่ร่วมกับนายกรัฐมนตรี ใน ครม.สัญจรเมื่อวันที่ 11-12 พฤศจิกายนที่ผ่านมา ได้เล็งเห็นถึงปัญหาของเกษตรกรชาวไร่อ้อย จึงให้กระทรวงอุตสาหกรรมเข้าดูแลปัญหาชาวไร่อ้อยอย่างใกล้ชิด
โดยขณะนี้สํานักงานคณะกรรมการอ้อยและน้ําตาลทราย (สอน.) ได้เปิดให้บริการรับจดทะเบียนชาวไร่อ้อยและหัวหน้ากลุ่มชาวไร่อ้อย ประจําปี 2562 ครั้งที่ 2 ตามพระราชบัญญัติอ้อยและน้ําตาลทราย พ.ศ.2527 ตั้งแต่วันนี้จนถึงวันที่ 29 พฤศจิกายน 2562 (เว้นวันหยุดราชการ) ระหว่างเวลา 08.30 - 16.30 น. โดยเกษตรกรชาวไร่อ้อยสามารถยื่นคําร้องขอจดทะเบียน ได้ที่เขตบริหารอ้อยและน้ําตาลทราย 1 - 8 และหน่วยประจําโรงงานน้ําตาลทั้ง 57 แห่งทั่วประเทศ ฟรีไม่เสียค่าธรรมเนียมใด ๆ ทั้งสิ้น โดยสิทธิประโยชน์ที่เกษตรกรชาวไร่อ้อยจะได้รับจากการจดทะเบียน คือ
1) ได้รับสิทธิ์ในการส่งอ้อยเข้าโรงงานอย่างถูกต้องและเป็นไปตามที่กฎหมายกําหนด
2) ได้รับเงินค่าอ้อยเพิ่มขึ้นกรณีที่การประกาศราคาอ้อยขั้นสุดท้ายมากกว่าราคาอ้อยขั้นต้น และ 3) ได้รับการสนับสนุนและการให้ความช่วยเหลือต่าง ๆ จากภาครัฐ อาทิ โครงการเงินช่วยเหลือเกษตรกรชาวไร่อ้อยเพื่อซื้อปัจจัยการผลิตที่รัฐบาลให้ความช่วยเหลือโดยเฉพาะเกษตรกรชาวไร่อ้อยรายเล็ก รวมถึงโครงการส่งเสริมสินเชื่อเพื่อเพิ่มประสิทธิภาพการผลิตอ้อยอย่างครบวงจร ในอัตราดอกเบี้ยร้อยละ 2 ต่อปี ซึ่งเป็นการช่วยยกระดับคุณภาพชีวิตของเกษตรกรชาวไร่อ้อยและสร้างความมั่นคงในการทําอาชีพไร่อ้อย
นางสาวสุชาดา กล่าวเพิ่มเติมว่า เกษตรกรชาวไร่อ้อยที่ขอจดทะเบียน จะต้องปลูกอ้อยในท้องที่ฯ ที่คณะกรรมการอ้อยและน้ําตาลทรายกําหนด และมีสัญญาส่งอ้อยให้แก่โรงงานน้ําตาลหรือส่งผ่านหัวหน้ากลุ่ม ชาวไร่อ้อย โดยการขอจดทะเบียนเป็นหัวหน้ากลุ่มชาวไร่อ้อย จะต้องมีสัญญาส่งอ้อยให้แก่โรงงาน อย่างไรก็ตาม เกษตรกรชาวไร่อ้อยที่จดทะเบียนเป็นชาวไร่อ้อย หรือจดทะเบียนเป็นหัวหน้ากลุ่มชาวไร่อ้อย ตามพระราชบัญญัติอ้อยและน้ําตาลทราย พ.ศ 2527 จะได้รับความช่วยเหลือต่างๆ ตามที่กฎหมายกําหนด รวมทั้งได้รับการส่งเสริมและสนับสนุน จากกระทรวงอุตสาหกรรมอย่างต่อเนื่อง จึงถือเป็นข้อดี ของการจดทะเบียนดังกล่าว ขอให้เกษตรกรชาวไร่อ้อยทุกคน มาลงทะเบียนกันก่อน 29 พ.ย. นี้ เพื่อจะได้รับการดูแลกันอย่างทั่วถึง
ทั้งนี้ สามารถโทรศัพท์สอบถามข้อมูลเพิ่มเติมได้ที่ 0 2202 3290 หรือเข้าไปดูรายละเอียดได้ที่ประกาศในเว็บไซต์สํานักงาน www.ocsb.go.th หัวข้อ “ประกาศ-คําสั่ง” เพื่อความสะดวกและรวดเร็วในการรับบริการ
—————————
รัฐบาลไทย-ข่าวทำเนียบรัฐบาล-​สธ.เปิดคลินิกหมอครอบครัวบ้านเชียง เพิ่มโอกาสประชาชนเข้าถึงบริการสาธารณสุข
วันพุธที่ 6 กันยายน 2560
​สธ.เปิดคลินิกหมอครอบครัวบ้านเชียง เพิ่มโอกาสประชาชนเข้าถึงบริการสาธารณสุข
กระทรวงสาธารณสุข เปิดคลินิกหมอครอบครัวบ้านเชียง จังหวัดอุดรธานี เน้นส่งทีมแพทย์ร่วมกับทีม
กระทรวงสาธารณสุข เปิดคลินิกหมอครอบครัวบ้านเชียง จังหวัดอุดรธานี เน้นส่งทีมแพทย์ร่วมกับทีมสหวิชาชีพ อสม. อสค. ดูแลสุขภาพผู้ป่วยถึงบ้าน เพิ่มโอกาสเข้าถึงการบริการด้านสุขภาพทุกช่วงวัย ป้องกัน ส่งเสริม รักษา ฟื้นฟู ทั้งเขตเมืองและชนบท ดังสโลแกน“บริการทุกคน ทุกอย่าง ทุกที่ ทุกเวลาด้วยเทคโนโลยี”
บ่ายวันนี้ (6 กันยายน 2560) ที่โรงพยาบาลส่งเสริมสุขภาพตําบลบ้านเชียง จ.อุดรธานี แพทย์หญิงมยุรา กุสุมภ์ ที่ปรึกษารัฐมนตรีว่าการกระทรวงสาธารณสุข พร้อมด้วยนายแพทย์กิตติศักดิ์ กลับดี เลขานุการรัฐมนตรีว่าการกระทรวงสาธารณสุข เปิดคลินิกหมอครอบครัวบ้านเชียง อําเภอหนองหาน โดยมีผู้นําท้องถิ่น ข้าราชการ เจ้าหน้าที่ อาสาสมัครสาธารณสุขประจําหมู่บ้าน (อสม.) และประชาชนในพื้นที่ร่วมพิธี
แพทย์หญิงมยุราให้สัมภาษณ์ว่า รัฐบาลมีนโยบายให้คนไทยทุกคนเข้าถึงบริการสุขภาพภาครัฐที่มีคุณภาพ ดูแลคุณภาพชีวิตคนไทยทุกช่วงวัย ทั้งป้องกันโรค ส่งเสริมสุขภาพ และรักษา ฟื้นฟู อย่างเท่าเทียมกัน กระทรวงสาธารณสุขได้พัฒนาเครือข่ายบริการปฐมภูมิ รองรับรัฐธรรมนูญแห่งราชอาณาจักรไทย ด้วยโครงการคลินิกหมอครอบครัว (Primary Care Cluster : PCC)เพื่อให้คนไทยจะมีหมอประจําครอบครัว มีแพทย์เฉพาะทางด้านเวชศาสตร์ครอบครัวและทีมสหสาขาวิชาชีพ ดูแลทุกกลุ่มวัยแบบองค์รวม
การดําเนินงานคลินิกหมอครอบครัวให้มีประสิทธิภาพและมั่นคง ยั่งยืน ต้องเชื่อมโยงทุกภาคส่วนในระดับพื้นที่เข้ามามีส่วนร่วม โดยประชาชนเป็นจุดศูนย์กลางตามแนวทางประชารัฐ สร้างความเข้มแข็งแก่ระบบสุขภาพระดับอําเภอ มีคณะกรรมการพัฒนาคุณภาพชีวิตระดับอําเภอ ดูแล กํากับ ติดตามการทํางาน มีคลินิกหมอครอบครัวให้บริการในพื้นที่ อาทิ ตรวจรักษาโรคทั่วไป คลินิกโรคไม่ติดต่อเรื้อรังคุณภาพ ให้ความรู้ในการดูแลสุขภาพ ทันตกรรม ทีมเยี่ยมบ้านผู้ป่วยติดบ้าน ติดเตียง คนพิการ ผู้สูงอายุ บริการทุกคน ทุกอย่าง ทุกที่ ทุกเวลา ด้วยเทคโนโลยีที่ทันสมัย ในปี 2569 จะมีหมอครอบครัว 6,500 ทีม ดูแลประชาชน 65 ล้านคน
จังหวัดอุดรธานีมีคลินิกหมอครอบครัวทั้งสิ้น 52 แห่ง ทีมหมอครอบครัวรวม 143 ทีม สําหรับคลินิกหมอครอบครัวบ้านเชียง ให้บริการรักษาโรคทั่วไปและโรคเรื้อรัง อัลตร้าซาว์ด ตรวจคลื่นหัวใจ งานอนามัยแม่และเด็ก มีระบบปรึกษาแพทย์เฉพาะทาง ระบบจ่ายยาคุณภาพ ให้คําปรึกษาผ่านทางโทรศัพท์และทางไลน์ได้ตลอดเวลา ออกเยี่ยมบ้านเชิงรุกโดยทีมแพทย์ร่วมกับสหวิชาชีพ อาสาสมัครสาธารณสุขประจําหมู่บ้าน อาสาสมัครดูแลผู้ป่วย (Care Giver)อาสาสมัครดูแลครอบครัว ให้คําแนะนําญาติ ผู้ดูแลคนไข้ ซึ่งมีผลงานเด่นจนกระทั่งช่วยให้ผู้ป่วยสามารถเดินได้และช่วยเหลือตนเองได้ ซึ่งนับเป็นแบบอย่างที่น่ายกย่อง โดยมีแพทย์เวชศาสตร์ครอบครัวทํางานเต็มเวลาประจําทีมละ 1 คน จํานวน 4 ทีม ดูแลประชาชน 37,918 คนในพื้นที่ 5 โรงพยาบาลส่งเสริมสุขภาพตําบล (รพ.สต.) คือ รพ.สต.หนองเม็ก รพ.สต.ต้ายสวรรค์ รพ.สต.บ้านยา และ รพ.สต.บ้านต้อง และมีระบบข้อมูลเชื่อมต่อกับโรงพยาบาลหนองหานที่เป็นแม่ข่าย หากต้องการการส่งต่อไปโรงพยาบาลที่ใหญ่ขึ้น
รัฐบาลไทย-ข่าวทำเนียบรัฐบาล-นายกรัฐมนตรียืนยันให้ความสำคัญกับพรรคการเมืองทุกพรรค ส่วนการตอบรับเชิญเข้าร่วมหารือ เป็นเรื่องของพรรคการเมืองที่จะเข้าร่วมหรือไม่
วันอังคารที่ 20 มีนาคม 2561
นายกรัฐมนตรียืนยันให้ความสําคัญกับพรรคการเมืองทุกพรรค ส่วนการตอบรับเชิญเข้าร่วมหารือ เป็นเรื่องของพรรคการเมืองที่จะเข้าร่วมหรือไม่
นายกรัฐมนตรียืนยันให้ความสําคัญกับพรรคการเมืองทุกพรรค ส่วนการตอบรับเชิญเข้าร่วมหารือ เป็นเรื่องของพรรคการเมืองที่จะเข้าร่วมหรือไม่
วันนี้ (20 มีนาคม 2561) เวลา 14.30 น. ณ บริเวรห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีเชิญนักการเมืองหารือว่า เป็นเรื่องของพรรคการเมืองที่จะตอบรับการเชิญเข้าร่วมหารือหรือไม่ แต่ถ้าไม่มาประชาชนจะว่าอย่างไร เพราะต้องการให้ประชาชนรับรู้ และรับทราบโดยเฉพาะแนวทางการพัฒนาประเทศในอนาคต ซึ่งไม่ต้องการรู้นโยบายของพรรคการเมือง แต่อยากถามว่ามีวิธีการดําเนินการต่อไปอย่างไรเพื่อประชาชนและเพื่อประเทศ ซึ่งถ้ามาไม่ครบ หรือไม่มีการพูดคุยก็ไม่สามารถกําหนดการเลือกตั้งได้ และจําเป็นต้องหาข้อยุติร่วมกันให้ได้มากที่สุด
สําหรับ พระราชบัญญัติประกอบ (พ.ร.ป.) รัฐธรรมนูญว่าด้วยการเลือกตั้งสมาชิกสภาผู้แทนราษฎร พ.ศ.... และร่าง พ.ร.ป.ว่าด้วยการได้มาซึ่งสมาชิกวุฒิสภา พ.ศ.... นั้น เป็นขั้นตอนตามกฎหมายสามารถทําได้ เพราะมีศาลรัฐธรรมนูญอยู่ ตราบใดก็ตามที่ยังมีข้อห่วงใย ข้อกังวล ก็ขอให้ศาลรัฐธรรมนูญชี้แจงให้ชัดเจน แต่ขอให้ระมัดระวัง พร้อมกล่าวยืนยันไม่มีผลกระทบต่อโรดแมปการเลือกตั้ง
ส่วนเรื่องการตั้งพรรคคอมมิวนิสต์แห่งประเทศไทย นายกรัฐมนตรีกล่าวว่า ให้ไปดูกฎหมายว่าสามารถทําได้หรือไม่ได้ เพราะเป็นเรื่องของกฎหมายในการพิจารณา ยืนยันให้ความสําคัญกับทุกพรรค และเป็นหน้าที่ของประชาชนจะเป็นผู้ตัดสินใจ
----------------------------------------------
รัฐบาลไทย-ข่าวทำเนียบรัฐบาล-แนวทางลดความแออัดในโรงพยาบาล
วันจันทร์ที่ 13 เมษายน 2563
แนวทางลดความแออัดในโรงพยาบาล
เพื่อลดการแพร่กระจาย COVID-19
-ลดการไปโรงพยาบาลโดยที่ไม่มีความจําเป็นเร่งด่วน
-รับยาที่ร้านยาใกล้บ้าน
-จัดส่งยาทางไปรษณีย์
-นัดติดตามการรักษานานขึ้น
-ให้คําปรึกษาผ่านระบบ online
รัฐบาลไทย-ข่าวทำเนียบรัฐบาล-รองปลัดกระทรวงยุติธรรม ให้สัมภาษณ์พิเศษในประเด็น กระทรวงยุติธรรมกับการแก้ไขปัญหาหนี้นอกระบบ
วันพฤหัสบดีที่ 29 มีนาคม 2561
รองปลัดกระทรวงยุติธรรม ให้สัมภาษณ์พิเศษในประเด็น กระทรวงยุติธรรมกับการแก้ไขปัญหาหนี้นอกระบบ
รองปลัดกระทรวงยุติธรรม ให้สัมภาษณ์พิเศษในประเด็น กระทรวงยุติธรรมกับการแก้ไขปัญหาหนี้นอกระบบ
เมื่อวันพฤหัสบดีที่ ๒๙ มีนาคม ๒๕๖๑ เวลา ๑๐.๐๐ น.
ณ โรงแรมเบสท์ เวสเทิร์นพลัส แวนด้า แกรนด์
แจ้งวัฒนะ จังหวัดนนทบุรี
นายธวัชชัย ไทยเขียว รองปลัดกระทรวงยุติธรรม
และโฆษกกระทรวงยุติธรรม
ให้สัมภาษณ์พิเศษในประเด็น กระทรวงยุติธรรม
กับการแก้ไขปัญหาหนี้นอกระบบ
เพื่อนําไปประกอบการนําเสนอในรายงานพิเศษ
ซึ่งกําหนดออกอากาศในรายการข่าว ๓ มิติ
ทางสถานีวิทยุโทรทัศน์ไทยทีวีสีช่อง ๓
รัฐบาลไทย-ข่าวทำเนียบรัฐบาล-ทส. ครบรอบ 16 ปี เดินหน้าขับเคลื่อนภารกิจหน่วยงาน เชื่อมโยงยุทธศาสตร์ชาติและแผนปฏิรูปประเทศ  เพื่อประโยชน์สุขแก่ประชาชน
วันอังคารที่ 2 ตุลาคม 2561
ทส. ครบรอบ 16 ปี เดินหน้าขับเคลื่อนภารกิจหน่วยงาน เชื่อมโยงยุทธศาสตร์ชาติและแผนปฏิรูปประเทศ  เพื่อประโยชน์สุขแก่ประชาชน
กระทรวงทรัพยากรธรรมชาติและสิ่งแวดล้อม เดินหน้าพร้อมขับเคลื่อนภารกิจของหน่วยงาน แผนงาน/ โครงการให้เชื่อมโยงกับยุทธศาสตร์ชาติ แผนปฏิรูปประเทศ และแผนหลักระดับประเทศ เพื่อความมั่นคง มั่งคง และยั่งยืน ของทรัพยากรธรรมชาติและสิ่งแวดล้อม และเพื่อความสุขของปร
ทส. ครบรอบ 16 ปี เดินหน้าขับเคลื่อนภารกิจหน่วยงาน เชื่อมโยงยุทธศาสตร์ชาติและแผนปฏิรูปประเทศ เพื่อประโยชน์สุขแก่ประชาชน
กระทรวงทรัพยากรธรรมชาติและสิ่งแวดล้อม เดินหน้าพร้อมขับเคลื่อนภารกิจของหน่วยงาน แผนงาน/ โครงการให้เชื่อมโยงกับยุทธศาสตร์ชาติ แผนปฏิรูปประเทศ และแผนหลักระดับประเทศ เพื่อความมั่นคง มั่งคง และยั่งยืน ของทรัพยากรธรรมชาติและสิ่งแวดล้อม และเพื่อความสุขของประชาชนอย่างยั่งยืน
วันนี้ (2 ตุลาคม 2561) โดยเวลาประมาณ 07.00 น. กระทรวงทรัพยากรธรรมชาติและสิ่งแวดล้อมจัดงานวันคล้ายวันสถาปนากระทรวงทรัพยากรธรรมชาติและสิ่งแวดล้อม ครบรอบ 16 ปี โดยพลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม นําคณะผู้บริหาร ข้าราชการ และเจ้าหน้าที่ในสังกัดกระทรวงฯ ร่วมสักการะพระพุทธสยัมภู พระประจํากระทรวง และศาลพระภูมิเจ้าที่ ณ บริเวณหน้าอาคารกรมควบคุมมลพิษ จากนั้น ร่วมพิธีสงฆ์ โดยพระสงฆ์จากวัดแก้วฟ้าจุฬามณี เจริญพระพุทธมนต์ ณ ห้องประชุมศักดิ์สิทธิ์ ตรีเดช ชั้น 2
โอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้กล่าวให้โอวาทและมอบนโยบายการปฏิบัติงานแก่เจ้าหน้าที่ในสังกัด โดยการดําเนินงานของกระทรวงทรัพยากรธรรมชาติและสิ่งแวดล้อมต้องมีจุดยืนที่มุ่งมั่น คือมีเป้าหมายความสําเร็จของการทํางาน เพื่อความสุขของประชาชนอย่างยั่งยืน โดยดําเนินงานขับเคลื่อนภารกิจหน่วยงานของหน่วยงาน แผนงาน/ โครงการให้เชื่อมโยงกับยุทธศาสตร์ชาติ แผนปฏิรูปประเทศ และแผนหลักระดับประเทศ เพื่อความมั่นคง มั่งคั่ง และยั่งยืน ของทรัพยากรธรรมชาติและสิ่งแวดล้อมในทุก ๆ ด้าน อาทิ ด้านทรัพยากรธรรมชาติ จะต้องให้ป่าไม้มีความสมบูรณ์ ควบคู่ไปกับการพัฒนาประเทศ ให้ประชามีความสุข ดําเนินงานตามแนวพระราชดําริปลูกป่าในใจคน การทําเหมืองแร่ ต้องให้มีความสมดุลกับสุขภาพ วิถีชีวิต สิ่งแวดล้อมของประชาชน ด้านทรัพยากรน้ํา ประชาชนต้องมีน้ําสะอาดใช้ในประมาณที่เพียงพอ ส่วนด้านสิ่งแวดล้อม ต้องมีการวางเป้าหมายให้ครบทุกด้าน ทั้งในเรื่องปัญหาขยะ ขยะอิเล็กทรอนิกส์ ฝุ่นละออง การลดก๊าซเรือนกระจก ความหลากหลายทางชีวภาพ ให้มีบริหารจัดการในภาวะวิกฤตในแต่ละห้วงเวลา อาจให้มีการแจ้งเตือนและจัดตั้งศูนย์ประสานงานแก้ไขปัญหา เป็นต้น
รัฐบาลไทย-ข่าวทำเนียบรัฐบาล-“ยุติธรรม” พิจารณาให้ความช่วยเหลือทางการเงินแก่ผู้เสียหายและจำเลยในคดีอาญา  รวมเป็นเงินกว่า ๒๙ ล้านบาท
วันพฤหัสบดีที่ 1 ธันวาคม 2559
“ยุติธรรม” พิจารณาให้ความช่วยเหลือทางการเงินแก่ผู้เสียหายและจําเลยในคดีอาญา  รวมเป็นเงินกว่า ๒๙ ล้านบาท
ารประชุมคณะกรรมการพิจารณาค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา ครั้งที่ ๒/๒๕๕๙
นางกรรณิการ์ แสงทอง รองปลัดกระทรวงยุติธรรม
เป็นประธานการประชุมคณะกรรมการพิจารณาค่าตอบแทนผู้เสียหาย
และค่าทดแทนและค่าใช้จ่ายแก่จําเลยในคดีอาญา ครั้งที่ ๒/๒๕๕๙
เพื่อพิจารณาคําขอรับความช่วยเหลือทางการเงินแก่ผู้เสียหายและจําเลยในคดีอาญา
ตามพระราชบัญญัติค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา พ.ศ. ๒๕๔๔
และแก้ไขเพิ่มเติม (ฉบับที่ ๒) พ.ศ. ๒๕๕๙
จํานวนทั้งสิ้น ๘๖๓ เรื่อง และพิจารณาจ่ายฯ จํานวน ๘๙๖ เรื่อง
รวมเป็นเงินทั้งสิ้น ๒๙,๐๖๙,๐๔๔ บาท ดังนี้
๑. พิจารณาคําขอค่าตอบแทนแก่ผู้เสียหาย จํานวน ๘๕๖ เรื่อง
พิจารณาจ่ายฯ จํานวน ๕๒๑ เรื่อง เป็นเงิน ๒๘,๔๑๒,๕๔๔ บาท
๒. พิจารณาคําขอค่าทดแทนและค่าใช้จ่ายแก่จําเลย จํานวน ๔๐ เรื่อง
พิจารณาจ่ายฯ จํานวน ๒ เรื่อง เป็นเงิน ๖๕๖,๕๐๐ บาท
โดยมีกรรมการผู้ทรงคุณวุฒิ ข้าราชการ และเจ้าหน้าที่ที่เกี่ยวข้อง เข้าร่วมประชุมฯ
ณ ห้องประชุมไชยานุกิจ กรมคุ้มครองสิทธิและเสรีภาพ ชั้น ๓
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
รัฐบาลไทย-ข่าวทำเนียบรัฐบาล-ไทย-ตุรกีหันเจรจาเอฟทีเอผ่านระบบทางไกล หลังโควิด-19 กระทบ ตั้งเป้าสรุปผลปี 64 [กระทรวงพาณิชย์]
วันพฤหัสบดีที่ 14 พฤษภาคม 2563
ไทย-ตุรกีหันเจรจาเอฟทีเอผ่านระบบทางไกล หลังโควิด-19 กระทบ ตั้งเป้าสรุปผลปี 64 [กระทรวงพาณิชย์]
ไทย-ตุรกีหันเจรจาเอฟทีเอผ่านระบบทางไกล หลังโควิด-19 กระทบ ตั้งเป้าสรุปผลปี 64
ไทย-ตุรกีหารือทําเอฟทีเอผ่านระบบทางไกล หลังการแพร่ระบาดของไวรัสโควิด-19 ทําให้การเดินทางหยุดชะงัก เตรียมเดินหน้ายกร่างความตกลงที่คงค้างให้แล้วเสร็จ พร้อมย้ําให้ปรับปรุงข้อเสนอการเปิดตลาดสินค้า ให้ส่งผลดีต่อการค้าขายของสองประเทศเพิ่มขึ้น ตั้งเป้าสรุปผลให้ได้ภายในปี 64
นางอรมน ทรัพย์ทวีธรรม อธิบดีกรมเจรจาการค้าระหว่างประเทศ เปิดเผยว่า ได้ร่วมประชุมทางไกลกับนางบาฮัร กึซเลอ รองอธิบดีกรมความตกลงระหว่างประเทศและกิจการสหภาพยุโรป หัวหน้าคณะผู้แทนตุรกี ในการเจรจาจัดทําความตกลงการค้าเสรี(เอฟทีเอ) ไทย–ตุรกีเมื่อวันที่ 12 พ.ค.ที่ผ่านมา เพื่อหารือเรื่องการปรับแผนการเจรจาเอฟทีเอไทย-ตุรกี หลังจากก่อนหน้านี้ คณะผู้แทนไทยไม่สามารถเดินทางเข้าร่วมการประชุมเจรจา รอบที่ 7 ซึ่งตุรกีกําหนดจัดขึ้นเมื่อเดือนเม.ย.2563 ได้ เนื่องจากอยู่ในช่วงสถานการณ์การแพร่ระบาดของเชื้อไวรัสโควิด-19
โดยทั้งสองฝ่ายตกลงที่จะปรับแผนการเจรจาเอฟทีเอเป็นการประชุมผ่านระบบทางไกลเพื่อยกร่างข้อบทความตกลงที่ยังค้างอยู่ 11 ข้อบท เช่น กฎว่าด้วยถิ่นกําเนิดสินค้า มาตรการสุขอนามัยและสุขอนามัยพืช มาตรการเยียวยาทางการค้า เป็นต้น เพื่อให้การเจรจาคืบหน้าต่อไปได้
“การปรับแผนดังกล่าว อาจส่งผลต่อการดําเนินการเจรจา ที่ประชุมจึงตกลงขยายระยะเวลาสรุปผลการเจรจาจากเดิมที่ตั้งเป้าไว้ในปี 2563 เป็นปี 2564และยังได้ขอให้แต่ละฝ่ายพิจารณาปรับปรุงข้อเสนอการเปิดตลาดสินค้า โดยเฉพาะสินค้าที่มีศักยภาพส่งออก เพื่อตอบสนองข้อเรียกร้องของแต่ละฝ่ายให้มากขึ้น เพื่อให้การลดหรือยกเลิกภาษีส่งผลให้มูลค่าการค้าระหว่างสองประเทศเพิ่มขึ้นอย่างเป็นรูปธรรม” นางอรมนกล่าว
สําหรับตุรกีเป็นตลาดใหม่ที่น่าสนใจ เนื่องจากไทยสามารถใช้ตุรกีเป็นประตูการค้าไปสู่ยุโรป แอฟริกา และตะวันออกกลางได้ และยังเป็นคู่ค้าอันดับ4ของไทยในภูมิภาคตะวันออกกลาง รองจากสหรัฐอาหรับเอมิเรตส์ ซาอุดีอาระเบีย และกาตาร์ โดยในปี2562การค้าระหว่างไทยกับตุรกี มีมูลค่า1,487ล้านเหรียญสหรัฐ เป็นการส่งออกจากไทยไปตุรกี มูลค่า886ล้านเหรียญสหรัฐ มีสินค้าส่งออกที่สําคัญ เช่น รถยนต์ อุปกรณ์และส่วนประกอบ ยางพารา เครื่องปรับอากาศ เส้นใยประดิษฐ์ ผลิตภัณฑ์ยาง เป็นต้น และเป็นการนําเข้าจากตุรกี มูลค่า601ล้านเหรียญสหรัฐ มีสินค้านําเข้าที่สําคัญ เช่น น้ํามันดิบ รถไฟ อุปกรณ์และส่วนประกอบ เคมีภัณฑ์ เครื่องจักรกลและส่วนประกอบ และเสื้อผ้าสําเร็จรูป เป็นต้น
>>>ติดตามข่าวสารพาณิชย์แบบฉับไว ส่งตรงถึงมือถือได้ที่http://line.me/ti/p/%40uld0329i
>>>ติดตามข่าวสารพาณิชย์ ผ่านทวิตเตอร์https://twitter.com/CNAOnlineTwit
รัฐบาลไทย-ข่าวทำเนียบรัฐบาล-นายกรัฐมนตรีถวายเครื่องราชสักการะแด่สมเด็จสมเด็จพระวันรัต (จุนท์ พฺรหฺมคุตฺโต) เนื่องในเทศกาลเข้าพรรษา ประจำปี 2560
วันศุกร์ที่ 14 กรกฎาคม 2560
นายกรัฐมนตรีถวายเครื่องราชสักการะแด่สมเด็จสมเด็จพระวันรัต (จุนท์ พฺรหฺมคุตฺโต) เนื่องในเทศกาลเข้าพรรษา ประจําปี 2560
นายกรัฐมนตรีถวายเครื่องราชสักการะแด่สมเด็จสมเด็จพระวันรัต (จุนท์ พฺรหฺมคุตฺโต) เนื่องในเทศกาลเข้าพรรษา ประจําปี 2560
วันนี้ (14 กรกฎาคม 2560) เวลา 09.30 น. ณ ศาลาทรงไทย วัดบวรนิเวศวิหาร เขตพระนคร กรุงเทพมหานคร พลเอก ประยุทธ์ จันทร์โอชา นายกรัฐมนตรี และรองศาสตราจารย์นราพร จันทร์โอชา ภริยานายกรัฐมนตรี พร้อมด้วยนายออมสิน ชีวะพฤกษ์ และนายสุวิทย์ เมษินทรีย์ รัฐมนตรีประจําสํานักนายกรัฐมนตรีถวายเครื่องราชสักการะแด่สมเด็จสมเด็จพระวันรัต (จุนท์ พฺรหฺมคุตฺโต) เนื่องในเทศกาลเข้าพรรษา ประจําปี 2560
โอกาสนี้ นายกรัฐมนตรีกล่าวถวายเครื่องสักการะว่า "กระผม พลเอก ประยุทธ์ จันทร์โอชา นายกรัฐมนตรี    และรองศาสตราจารย์นราพร จันทร์โอชา นําเครื่องสักการะอันประกอบด้วย ธูปเทียนแพ พุ่มดอกไม้ เทียนพรรษา ผ้าไตร และเครื่องไทยธรรม มาถวายแด่พระคุณเจ้า เนื่องในเทศกาลเข้าพรรษา ประจําปี 2560 ขอให้พระคุณเจ้ารับเครื่องสักการะนี้ไว้ด้วย เทอญ”
จากนั้น นายกรัฐมนตรีได้สนทนาธรรมกับสมเด็จพระวันรัตประมาณ 15 นาที ภายหลังสนทนาธรรมนายกรัฐมนตรีกล่าวว่า สมเด็จพระวันรัตอยากให้ทุกคนมีส่วนร่วมเกี่ยวกับวัดและโรงเรียน เพราะรัฐย่อมไม่สามารถทําอะไรได้ทั้งหมด เนื่องจากมีงบประมาณจํากัด ทั้งนี้ ตนเรียนสมเด็จพระวันรัตว่า รัฐบาลมีนโยบายควบคุมโรงเรียนขนาดเล็ก และดูแลภาคการศึกษาท้องถิ่น ซึ่งเข้ากับแนวทางบ้าน – วัด - โรงเรียน ทุกคนจะมุ่งหวังให้รัฐบาลทําทั้งหมดคงไม่ได้ ดังนั้นทุกภาคส่วนต้องมีส่วนร่วมในทุกกิจกรรม โดยให้โรงเรียนเป็นของคนไทยทุกคน
-------------------------------------------------
รัฐบาลไทย-ข่าวทำเนียบรัฐบาล-รองนายก ฉัตรชัย เพิ่มกรรมการขับเคลื่อนและปฏิรูปฯ ให้ครอบคลุมทั้งสาธารณสุขและสังคม
วันพฤหัสบดีที่ 5 เมษายน 2561
รองนายก ฉัตรชัย เพิ่มกรรมการขับเคลื่อนและปฏิรูปฯ ให้ครอบคลุมทั้งสาธารณสุขและสังคม
พลเอกฉัตรชัย รองนายกรัฐมนตรี ปรับเพิ่มกรรมการขับเคลื่อนและปฏิรูปการบริหารราชการแผ่นดินคณะที่ 4 ให้ครอบคลุมทั้งด้านสาธารณสุขและสังคม เตรียมทําคําสั่งร่างอนุกรรมการเพื่อขับเคลื่อนงานอย่างมีประสิทธิภาพ
พลเอกฉัตรชัย รองนายกรัฐมนตรี ปรับเพิ่มกรรมการขับเคลื่อนและปฏิรูปการบริหารราชการแผ่นดินคณะที่ 4 ให้ครอบคลุมทั้งด้านสาธารณสุขและสังคม เตรียมทําคําสั่งร่างอนุกรรมการเพื่อขับเคลื่อนงานอย่างมีประสิทธิภาพ
วันนี้ (5 เมษายน 2561) ที่ทําเนียบรัฐบาล กทม. พลเอก ฉัตรชัย สาริกัลยะ รองนายกรัฐมนตรี พร้อมด้วย ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข ประชุมคณะกรรมการขับเคลื่อนและปฏิรูปการบริหารราชการแผ่นดินคณะที่ 4 คณะกรรมการขับเคลื่อนและปฏิรูป ด้านสาธารณสุข ครั้งที่ 1/2561
พลเอก ฉัตรชัยให้สัมภาษณ์ภายหลังการประชุมว่า การประชุมในวันนี้ได้มีการปรับปรุงชื่อคําสั่งของคณะกรรมการขับเคลื่อนและปฏิรูปการบริหารราชการแผ่นดินคณะที่ 4 คณะกรรมการขับเคลื่อนและปฏิรูปด้านสาธารณสุข (กขป. 4) เป็นคณะกรรมการขับเคลื่อนและปฏิรูปการบริหารราชการแผ่นดินคณะที่ 4 คณะกรรมการขับเคลื่อนและปฏิรูปด้านสาธารณสุขและสังคม เพื่อให้เกิดการขับเคลื่อนด้านสังคมเป็นไปอย่างมีประสิทธิภาพเพิ่มขึ้นและไม่ซ้ําซ้อนกับการทํางานคณะกรรมการขับเคลื่อนและปฏิรูปการบริหารราชการแผ่นดินคณะอื่น โดยเพิ่มกรรมการ จากกระทรวงการท่องเที่ยวและกีฬา กระทรวงดิจิทัลเพื่อเศรษฐกิจและสังคม กรมพัฒนาสังคมและสวัสดิการ และกรอบการดําเนินงาน ตลอดจนอํานาจหน้าที่ให้ครอบคลุมยิ่งขึ้น
ทั้งนี้ คณะกรรมการฯ ใหม่ มีแนวทางการขับเคลื่อนและปฏิรูปด้านสาธารณสุข คือ สร้างโอกาสการเข้าถึงบริการที่มีคุณภาพของรัฐให้ครอบคลุมและทั่วถึง การพัฒนาระบบหลักประกันทางสังคมให้มีประสิทธิภาพ ส่วนการปฏิรูประบบสวัสดิการสังคม กระทรวงพัฒนาสังคมและความมั่นคงของมนุษย์ได้กําหนดขอบเขตการขับเคลื่อน ได้แก่ การประกันรายได้การมีงานทําและมีสวัสดิการแรงงาน ความมั่นคงปลอดภัยในชีวิตและทรัพย์สิน รวมถึงความมั่นคงทางสังคม นันทนาการ และบริการทางสังคมของปัจเจกบุคคล โดยจะมีการร่างคําสั่งฯ และประชุมคณะอนุกรรมการฯ เพื่อขับเคลื่อนการดําเนินงานต่อไป
************************************** 5 เมษายน 2561